Joan Smalls

Joan Smalls Rodríguez (Hatillo, Puerto Rico, 1988ko uztailaren 11) psikologoa, modeloa, aktorea eta filantropoa da. 2010ean, IMG Models modelatze-agentzia ospetsuarekin bat egin zuen. 2011n, Estée Lauder kosmetikoen konpainia ordezkatu zuen Latinoamerikako lehen modeloa izan zen. Gainera, Chanelentzako iragarkietan agertu zen lehen emakume kolorekoa izan zen. 2013an, hobekien ordaindutako modeloen Forbes zerrendan sartu zen, eta zortzigarren postuan geratu zen 3 milioi dolar baino gehiagoko etekinekin. 2014ko urtarrilean Elle aldizkariko «Return of the Supermodel: It's Joan Smalls» artikuluan agertu zen.

 Bizitza 

 Gaztaroa eta hezkuntza 
Joan Smalls Rodriguez Puerto Ricoko Hatillo herrian jaio zen. Bere aita, Eric Smalls, jatorri afrikarra eta irlandarra zuen Birjina Uharteetako kontularia zen. Bere ama, Betzaida Rodriguez, Puerto Ricoko gizarte-langilea. Hiru ahizpetatik gazteena izan zen Joan. Fruituak eta abereak ekoizten zituen etxalde batean eman zituen haurtzaroa eta gaztaroa. Modelatzen ikasi zuen, telebistan modako programak ikusiz. Hamahiru urterekin, modelatze-gaitasun lokaletan hasi zen, eta ez zuen inoiz irabazi. Helduagoa zela, New Yorkera joatea erabaki zuen, eta han modelatze-agentzia batzuetan entzunaldiak egiten jardun zuen. Smalls-ek modelatzeko agente batekin topo egin zuen, zeinek modelo izan nahi bazuen hortzak konpondu behar zituela gomendatu zion. Puerto Ricora itzuli zen hortzak konpondu eta ikasten jarraitzeko. Puerto Ricoko Unibertsitate Interamerikarreko magna cum laude graduatu zen, Psikologiako batxilergo batekin. Graduatu ostean, New Yorkera joan zen modelo izateko.

Joan Smalls, modelo gisa hasi zeneko garaiari buruz zera esan zuen:«Nire familiak beti eman zidan babesa. Agentziak nituen eta haiekin lanak egiten nituen, baina ez nuen haiekin sinatu, edo ez zidaten inoiz laguntza gehigarririk eman. Beti izan da nire ekimena New Yorkera etortzea. Agentzia batek ez zidan esan, ados, hara eramango zaitugu».2007an, Elite Model Management modelatze-agentziak kontratatu zuen. 2009an, Elite Model Management utzi eta IMG Models-era pasatu zen. Han, bere ikuspegia aldatu eta pasarelan lan egin zuen. 2010ean, Givenchyrekin sinatu zuen, Riccardo Tisciren goi-mailako joskintzako ikuskizunerako baino ez.

 Modelo ibilbidea 
ezkerrera|thumb|222x222px|Joan Smalls New York Fashion Weeken.
Givenchyrekin lan egin eta gero, Smalls-ek goi-mailako joskintzako eta Prêt-à-porter-eko bildumak modelatu ditu diseinatzaileentzat zein modako etxeetarako, hala nola Chanel, Prada, Gucci, Marc Jacobs, Tom Ford, Burberry, Lavin, Missoni, Alexander Wang, Versace, Balentziaga, Louis Vuitton, Jean Paul Gaultier, Fendi, Dior, Óscar de la Renta, Balmain edo Diane von Fürstenberg. New York Fashion Weeken, Londresen, Milanen eta Parisen moda asterako antolatutako ekitaldietan agertu da. 2010. urtean, Victoria's Secret-erako modelatzen hasi zen eta Victoria's Secret Fashion Show delakoan agertu zen 2011, 2012, 2013, 2014, 2015 eta 2016an.

Nazioarteko hainbat argitaletxetako edizio zorrotzetan agertu da Vogue, Harper's Bazaar, i-D, GQ, Dazed & Confused, Elle, Industrie, WSJ, Interview, V amerikarra eta espainiarra, Glamour eta W. Vogue aldizkariaren bertsio italiarrean, australiarrean, japoniarrean, turkiarrean, brasildarrean, korearrean, errusiarrean, espainiarrean eta alemaniarrean ere argitaratu ditu. Gainera, Elle lanaren edizio britainiarrean, frantsesean, holandarrean, hegoafrikarrean, turkiarrean eta italiarrean agertu da. GQ aldizkariaren azalean egon zen hainbat herrialdetan, hala nola, Hegoafrika, Erresuma Batua edo Mexiko. Harper's Bazaar aldizkariaren edizio britainiar, brasildar, bulgariar eta thailandiarreko protagonista izan zen. Pop, Glam Belleza Latina, Grazia eta Stylist aldizkarien azalean agertu zen. 2013ko irailean, Joan Smalls eta Karlie Kloss modeloa agertu ziren Vanity Fair aldizkariaren azalean, eta supermodelo berriak izendatu zituen. 2012an eta 2014an agertu zen Pirelli Egutegian. Gainera, 2014ko irailean AEBko Vogue aldizkariaren azalean agertu zen.
eskuinera|thumb|258x258px|Joan Smalls Paris Haute Couture -n.
Hainbat argazkilarirekin lan egin du, esaterako, Steven Meisel, Mert eta Marcus, Steven Klein, Mario Sorrenti, Mario Testino, Peter Lindbergh, Patrick Demarchelier, Nick Knight, Karl Lagerfeld, Annie Leibovitz, Craig McDean, Hans Feurer, Terry Richardson, David Sims, Inez & Vinoodh, Norman Jean Roy, Camilla Akrans, Alasdair McLellan, Ellen Von Unwerth, Emma Summerton, Josh Olins, Mikael Jansson, Daniel Jackson, Tom Munro, Willy Vanderperre, Michael Thompson, Luigi Murenu, Daniele + Iango, Sean & Seng, Sebastian Faena, Sølve Sundsbø, Giampaolo Sgura, Cass Bird, Roe Ethridge, Richard Bush, Cedric Buchet, Henrique Gendre, Victor Demarchelier, Boo George, Matt Jones, Vivian Sassen edo Cuneyt Akeroglu.

Joan Smalls hainbat markek euren kanpainako iragarkietan protagonista izateko aukeratutako lehen puertorrikarra bihurtu da. Horietako batzuk, besteak beste, Gucci, Versace, Fendi, Chanel, Calvin Klein Jeans, Givenchy, Roberto Cavalli, Lacoste, Gap, Ralph Lauren, Balmain, Neiman Marcus, Woolworth SA, Ogilvy, Next, H&M, Moschino, ICB, Giambattista Valli, David Lauderman, Estée Lauder, Mercedes-Benz, Barneys New York, Ports 1961, Rag & Bone, Prabal Gurung, Hugo Boss, Dsquared², Karl Lagerfeld, Tiffany & Co., Marc Jacobs, Bottega Veneta, Stella McCartney, Versace, Miu Miu eta Missoni.

 Kosmetikoak 
2011n, Estée Lauder-ek Joan Smalls kontratatu zuen bere edertasun enbaxadoreetako bat izateko. Markaren aldeko munduko kanpainan parte hartu zuen lehen latindarra izan zen. Richard Ferretti, konpainiako zuzendari sortzaileak aipatu zuen:«Supermodelo hitza gainerabilia dago, baina gure belaunaldian titulu hori merezi duen emakumerik baldin badago, Joan da. Ondoko etxeko neska izan liteke edo super neska erresistente eta indartsua, dena dauka eta».

 Telebista eta media 

2006an Ricky Martin abeslariaren «It's Alright» bideo musikalean agertu zen. Karlie Klossekin batera, MTVko House of Style telesaileko animatzaileetako bat izan zen. 2011n Bruno Mars abeslariarekin batera agertu zen Vogue aldizkariaren ekaineko edizioan. 2013an, ASAP Rockyren Phoenix bideo musikalaren eta film laburraren protagonista izan zen, Michael K. Williams aktorearekin batera. Gainera, Beyoncé abeslariaren «Yonce» bideoan agertu zen.

 Filantropia 
Smalls irabazi-asmorik gabeko Project Sunshine ongintzazko erakundearekin elkartuta dago. Bertan, beharrizan medikoak dituzten haurrei laguntzen diete.thumb|216x216px|Joan Smalls 2013an pasarelan, Diane von Fürstenberg diseinatzailearen jantziekin.

 Sariak eta aitorpenak 

 2012ko irailean, Smalls urteko modelo izendatu zuten 9. Style Awards sarietan. Saria Iman modelo somaliarrak aurkeztu zuen.
 2012an, Models.com bidez Top 50 models zerrendan lehen postuan sailkatu zen. 2014ko abuztura arte egon zen postu horretan, webguneak supermodelo berrietako bat izendatu zuen arte.
 2013an, Forbes aldizkariak industriako zortzigarren postuan jarri zuen modelo ondoen ordainduetakoen zerrendan, $3.5 milioi baino gehiagorekin.
 2014ko urtarrilean Elle aldizkariko «Return of the Supermodel: It's Joan Smalls» artikuluan agertu zen.

 Erreferentziak 

 Kanpo estekak 

 Joan Smalls IMG Models-en Artxibatua.

Kategoria:Puerto Ricoko modeloak
Kategoria:Emakume modeloak
Kategoria:Emakume aktoreak
Kategoria:Emakume filantropoak
Kategoria:Emakume psikologoak